LidanRubinov/Halacha-QA huggingface dataset:
שאלה: הכשרת מטבח: כבוד הרב אני בת שירות לאומי בתקן חילוני. אני נמצאת יום יום בבית בו בני הזוג חילונים. הם מאוד רוצים שאני אוכל איתם ארוחות ושאלו אותי כיצד להכשיר את המטבח שלהם. הם צמחוניים-טבעוניים כבר חמש שנים ורוב הכלים שלהם חדשים ונעשה בהם שימוש רק להכנת ירקות או קטניות. כיצד להכשיר את המטבח? אם אפשר בכלל? המטבח כולל כלים מפלסטיק,זכוכית,חרסינה וברזל, תנור, סירים ממתכת, קומקום, ומיקרוגל. יש לציין גם שהם לא ניקו לפסח,ולא זרקו את כל החמץ שהיה להם.
תשובה: קשה מאוד ללמד הלכות כשרות בצורה מהירה וקלה. קדושת המאכלים שלנו היא מיוחדת, והיא מפורטת, וקשה ללמד אותה. מה אני מציע במישור הפרקטי לעשות? להציע להם לקנות את המוצרים במקום עם השגחה, שיהיה להם כלים מיוחדים לאכילה המשותפת, כולל מחבת וסיר מיוחדים לכך, ואת האוכל להכין עם הכלים האלה. האם זה אפשרי?
שאלה: שולחן מעץ בוצ ר: שולחן העשוי מבוצ ר השנמצא כאי בלב המטבח,האם צריך הפרדה בין בשרי לחלבי בזמן אכילה,כגון לשים מפה שונה וכו,או שכיוון שאינו בולע אין צורך ודי בניגוב היטב? אילן אלפונטה
תשובה: אם מנקים היטב אז אין חובה לכסות, אבל צריך להיזהר של יפלו עליו חתיכות, כלומר גושים, חמים של בשר או חלב. ולכן ראוי ונכון לכסות את השולחן כאשר אוכלים אחד משני הסוגים- או את הבשר או את החלב.
שאלה: תפילה והסחת דעת: כבוד הרב, שמי נופר בת 26 נשואה מחודש אב ממבצע צוק איתן אני ובעלי בתהליך חזרה בתשובה. שומרים שבת, טהרת המשפחה, מצוות, שיעורי תורה ברוך השם. השאלה שלי רצינית מאוד בזמן שאני קוראת תהילים, מתפללת יש לי גירודים ואף דיגדוגים באף בהתחלה לא ייחסתי לכך חשיבות אך הדבר מוציא אותי מריכוז בתפילה. כשאני קוראת חומר אחר אין לי את הרגשת הדיגדוגים. אני מרגישה רע כשאני באמצע תפילה מתחילה לגעת בפנים ולגרד את האף ואף זה מוציא אותי מריכוז. דבר זה נמשך מס חודשים ועכשיו הבנתי שזה קורה רק בזמן תפילה ונפסק כשאני מפסיקה להתפלל. שמעתי תשובה כגון : זהו היצר הרע. האם יש משהו לעשות למול זה?
תשובה: וברוכים הבאים. השאלה היא אכן רצינית. את הנושא הרפואי או הפסיכוסומאטי אני לא יודע להסביר. זה לא התחום המקצועי שלי. אבל אני יודע לומר מה אני עושה כשמטרידים אותי דברים תוך כדי התפילה. במשך שנים אני מפתח עוד ועוד טקטיקות להתמודד עם העניין, בשל העובדה שטבעי מאוד שלתוך ניסיון למחשבה מרוכזת בתפילה תתגנבנה עוד ועוד מחשבות זרות ואחרות. בכל מקרה, יש יותר שלא להאשים את היצר הרע, כי מייחוס דברים ליצר הרע לא יוצא שום דבר טוב. אין לי דבר אחד שהוא ה"מנצח", ובכלל, יש סיפור חסידי הטוען כי אם יש אדמו"ר שיש לו פטנט למנוע התגנבות מחשבות זרות לתפילה   כדאי מאוד להתרחק ממנו, כי הוא כנראה לא אומר אמת. אחת הטקטיקות היא דווקא להזמין את התופעה הגופנית שאת מתארת לתפילה. במקום להילחם נגדה, להזמין את הגרוי הזה להתפלל: להתפלל רפאינו כדי שכביכול הוא עצמו יירפא, להתפלל עם הטרדה על גאולת העם ושיבת שכינה לציון, וכך לעתים התופעה הגופנית הזו מפסיקה להיות אויב, והופכת להיות חלק בלתי נפרד מהתפילה. נסי לתרגל את זה. ואם נזדקק לניסיונות אחרים   ננסה. והצלחה
שאלה: כשרות בעוף: מה רמת הכשרות של עופות "טיב עוף"? רשום מהדרין. זה ר?
תשובה: מצ"ב קישור לרשימת המומלצים שלנו.
שאלה: בשר חלק בהכשר מ.א. רמת הגולן: האם לתימנים ניתן לסמוך על הכשר של מ.א. רמת הגולן בבשר חלק?
תשובה: אין קשר לתימנים. יש כמה חברות שמעבדים בשר ברמת הגולן אם כתוב חלק בית יוסף הבשר טוב גם לתימנים
שאלה: מאפייה של יהודי לא כשרה:, האם מותר לקנות (או לאכול במקרה שקנו לך) בורקסים ממקום שעל המקום עצמו אין תעודת כשרות אבל הבורקסים שנאפים שם (2 סוגים :תפו"ח או גבינה ) יש כשרות "בד"ץ בית יוסף"? המקום הוא בבעלות. יהודי ואין שם עובדים ערבים
תשובה: אנחנו לא ממליצים לאכול מזון שיוצר ללא השגחה
שאלה: לא מצליח להתחבר ללימוד התורה במקד"צ: אני נמצא לקראת סוף שנה א במכינה קד"צ. ברוך ה אני מרגיש בשינוי שחל בי וברצון שלי להתקדם בעבודת ה. העניין הוא שאני פשוט לא מצליח לשבת וללמוד מתוך הספרים. זה מתסכל אותי כי חשוב לי להתקדם ולהתחזק אך אני מוצא את עצמי משתעמם בלימוד לצערי. הרב במכינה אמר לי שצריך להתמיד וללמוד ובסוף אתחיל לאהוב. קשה לי ליישם את זה כי ואני חושש אני לא מבזבז את הזמן. מה לעשות?
תשובה: עליך להקשיב לר"מ שלך, ולהתפלל על כך. תוכל לבחור ספרים ונושאים המדברים על מה שמקשה עליך, ויסייעו לך בהתמודדות. לא עליך המלאכה לגמור ואי אתה בן חורין ליבטל הימנה. לאט, בקביעות, בסוף זה יכנס. אל תוותר, אתה יוצא לאט מגדר עם הארץ וזה קשה מאד אך חשוב מאד- ונהפכת לאיש אחר. היעד שלך צריך להיות להשאר גם לשנה ב. בהצלחה
שאלה: לימוד גמרא: באיזה שלב מוסיפים ללימוד תוספות ראשונים ואחרונים :: לכבוד הרב, שאלתי היא בקשר לדרכי לימוד הגמרא. אחרי שאדם למד את המסכת או פרק ממסכת עם פירוש רש"י ונעזר בגמרא מבוארת כגון שטיינזלץ, באיזה שלב מומלץ להתחיל ללמוד את התוספות? או ראשונים ואחרונים? ואולי בכלל יש לרב המלצה ללימוד בדרך או ר שונה? ושבת
תשובה: קשה לי לענות על שאלה זו, כיוון שדרכי הלימוד רבים הם, ואופקים עצומים נפתחים לכיוונים שונים. אפשר ללכת בדרך של ללמוד עוד פרק בגמרא, בדרך שנעשה קודם לכן (רש"י ופירוש אחר)  אפשר להיפגש עם עיון יותר מעמיק של הפרק הנוכחי, ולשוב וללמוד אותו עם ראשונים נוספים, וגם שם יש אפשרויות רבות ומגוונות, ויש הבדל בין לימוד הרא"ש ללימוד בעלי התוספות, ועוד ועוד דרכים. מה אני מציע לעשות? להתנסות. לאמור: בשל העובדה שאין תשובה אחת נכונה לשאלה זו, כדאי מאוד להתנסות, ולראות האם הדבר מרומם את הלומד, ומביא אותו למקומות מאירים יותר של הסוגיה. לאמור: אם הוא חש יציב ובטוח לפתוח את הרא"ש - כדאי ללמוד (לפני בעלי התוספות) את הרא"ש, ולשאול את עצמך האם נהיר לך וברור לך מה הרא"ש הוסיף לך בלימוד הסוגיה. אם התשובה לכך חיובית, אפשר אפוא להתחיל להתרגל ללמוד רא"ש, ואף לפתוח את אותה שאלה עם בעלי התוספות (אלא שכאן האתגר גדול יותר, בשל העובדה שבעלי התוספות פורצים לכיוונים שונים בסוגיה במעוף עצום). ומתוך לימוד בעלי התוספות לשאול גם שם את השאלה הקודמת, וכך הלאה. האם קבלת כיוון מסוים מהדברים?
שאלה: חלות בתנור בשרי: בהכנות לשבת אני מכינה בתנור את כל הדברים שהם פרווה( סלטים, עוגות וכו.) ואחר כך מכינה את הדברים הבשרים. אחר כך מנקה אותו עם מסיר שומנים שמה על אש הכי גבוהה למשך כשעה - הף להיות פרווה בחזרה. וחוזר חלילה. התנור היה פרווה ובעלי חימם בו שניצל והוציא אותו. ועוד לא הכנתי את החלות. האם עכשיו החלות שאני אכין הן בשריות?צריך לחכות 6 שעות? או שהם רק בחזקת בשרי? שאי אפשר לאכול מוצרי חלב? האם יש הבדל בין חימום לבישול? ושבת לירז
תשובה: החלות אינן בשריות ואפשר לאוכלן עם חלב, ובלבד שאכן מדובר באפיית חלות ולא בתבשיל
שאלה: תפילה: כבוד הרב, אני נמצא בבית דודתי התפללתי ערבית ביחיד ואת תפילת שמונה לא התפללתי לכיוון הנכון. מה עלי לעשות?
תשובה: לך התפילה מתקבלת בכל מקום ובכל כיוון. אם תאלץ פעם נוספת להתפלל שם ביחיד - תתפלל בכיוון הנכון יקבל ה  תפילותינו ברצון דוד לוי 098987548
שאלה: הלכות כלליות: לכב הרב ברצוני לשאול כמה שאלות: 1. בנטילת ידיים של בוקר, בגלל שאני נמצא בחדר האמבטיה, אינני מברך ישר אחרי הנטילה אך מצד שני אינני רוצה לצאת מחוץ לאמבטיה עם ידיים רטובות בכדי לא לטפטף מים על הרצפה. השאלה שלי האם אפשר לנגב ידיים ואח"כ מחוץ לאמבטיה לברך על נטילת ידיים (וכן ישר להמשיך לברכת אשר יצר וברכות השחר)? 2. האם מותר לשטוף נענע בשבת או שיש פה חשש בורר? (בגלל תולעים אולי.) 3. האם מותר למי שישב מתחילת הקדיש לקום במהלך הקדיש (בין אם אחרי החצי הקדיש או לפני)? מראש!
תשובה: 1. תנגב ידיים עוד בשירותים, בלי ברכה. תיטול שוב ידיים במקום אחר שלא בשירותים. ואז תברך ולבסוף תנגב ידיים. 2. שטיפת ירקות בשבת מותרת עיין 3. ספרדים יושבים בקדיש ויכולים לעמוד. אשכנזים עומדים בקדיש ולא יושבים. ספרדי שהיה עומד בתחילת הקדיש לא ישב.
שאלה: ביעור חמץ: השאלה לגבי מנהג ביעור חמץ אצל חלק מיוצאי מרוקו (עד לא מזמן הייתי בטוח שכל עם ישראל נוג כך) לביעור החמץ מפזרים ברחבי הבית ב10 פינות פת לחם ופיסת כבד ולמחרת אוספים ומברכים לאחרונה נודע לי שעניין הכבד הוא עניין של מנהג של חלק מיוצאי מרוקו. אשמח לדעת על מה נשען מנהג זה?
תשובה: הסבר למנהג זה מופיע כאן:
שאלה: דברי תורה במקום בעייתי: הרב, רציתי לדעת האם במקומות שבהן יש בנות שלבושות בחוסר צניעות (בני עקיבא בעיקר תחנה מרכזית) ניתן לומר דברי תורה? ראיתי בתחומין כרך י שהרב זצ"ל התיר הרצאה מעורבת בנושא יהדות רק אם הבנות יישבו בצניעות, האם ניתן להשליך מדברי בעל הלבוש "כאשר דשו דשו" וערוך השולחן או"ח סימן ע"ה סעיף ז,?
תשובה: תלוי במידת חוסר הצניעות. ככלל, ודאי שאסור לומר ד"ת מול ערוה. אבל רבנים מברכים בחופות, גם כשהכלה לא צנועה. לכן: אם זה לבוש מקובל, ויש תועלת בדברי התורה, האומר יימנע מלהביט ישירות על הנשים, ומותר. אם זו חוסר צניעות מופרזת, ממילא אין טעם לומר דברים, לאזנים שאינם שומעות, ואז אסור. הרב אליקים לבנון www.yelm.co.il
שאלה: דם שהתערבב במאכל - דחוף: כבוד הרב הכנתי תבשיל שערבבתי בידיים. לאחר מכן שמתי לב שיש לי חתך קטן באצבע ויש סיכוי די גדול שהתערבב מעט דם. האם מותר לאכול את התבשיל? ושבת
תשובה: במקרים כאלה חל דין בטול ב- 60 והכל מותר. עיין
שאלה: מה הקשר בין קדיש לאדם שנפטר?: מדוע אומרים קדיש יתום על נפטר והרי אין בקדיש זה בכלל אזכור של דבר מן היגון,המוות?
תשובה: לשואלת היקרה! השאלה שלך ממש נכונה. חשבתי על זה, ובאמת במילים אין קשר בכלל למוות וכו. אני אגיד אז כמה מילים על מזה בכלל קדיש ומשם נגיע למשמעות של קדיש יתום. (אני נעזרתי בכתיבת התשובה בספר של הרב שטיינזלץ שנקרא "הסידור והתפילה". מומלץ.) הקדיש הוא תפילת תהילה, תפילה שעיקרה הוא מתן כבוד לה, ובקשה שיתגלה ויתגדל כבוד ה  בעולם. נוסח הקדיש נקבע בזמן המשנה, וכבר בגמרא הקדיש מוזכר כתפילת רבת משמעות וחשיבות ("העולם מתקיים בזכות אמירת יהא שמיה רבה" - סוטה מט, "בשעה שישראל עונין יהא שמיה הגדול מבורך הקב"ה אומר אשרי המלך שמקלסין אותו בביתו כך" - ברכות ג). ישנם כמה נוסחים של קדיש שאומרים בחלקים שונים בתפילה אבל העיקר סה"כ דומה. לעומת החשיבות הגדולה של אמירת קדיש בתפילה שכבר מוזכרת במקורות, הקשר בין קדיש לתפילה עבור המתים לא מוזכר בגמרא או במדרשים. המקור הראשון לקשר כזה הוא במעשה שמובא במסכת כלה (אחת המסכתות הקטנות, שעריכתן כנראה בתקופת הגאונים), שכאשר הבן אומר "קדיש" עבור אביו המת - זוכה האב למנוחה נכונה בעולם העליון. על סמך זה התפשט המנהג שהבנים ושאר הקרובים לנפטר אומרים קדיש עבורו בשנה שלאחר פטירתו מהעולם. כמו שכתבת נכון בשאלה, בנוסח תפילת הקדיש אין בכלל הזכרה של המתים או בקשה עבורם, ואין בו אזכור של מוות בכלל. אבל, אפשר לחשוב על קשר פנימי שיסביר את הקשר בין פטירת אדם קרוב לאמירת קדיש. מצד אחד, אמירת הקדיש על ידי האבלים היא ביטוי נעלה של צידוק הדין. המוות הוא אבדה שאינה חוזרת. יש בכך הרגשה עמוקה של צער וכאב, ולפעמים גם של תרעומת, שאלה שאין לה מענה - "למה", ומשום כך נקבעה אמירת הקדיש לאבלים, כהצהרה וכמענה לרגשות אלו - קבלת עול מלכות שמים. הכרזה כי למרות הצער והכאב בכל זאת אנו שבים ומקיימים את ההתקשרות עם הקב"ה ועם האמונה שבתוכנו. צד נוסף שאני אישית מאוד מתחבר אליו, הוא שכל אחד מישראל מקיים במובן מסוים את מלכות ה. "אתם עדי נאום ה  ". לכן, חסרונו גם של כל אחד מישראל יוצר כביכול חלל וחוסר במלכות ה  בעולם. כדי להשלים את החיסרון, את הפגם במציאות, צריכים האחרים להתגבר ולהכריז שוב בשם עצמם ובשם הנפטרים "יתגדל ויתקדש". ומכאן גם ההקשר שאמירת קדיש היא לעילוי נשמת המת. חשבון מעשיו ופעולותיו של האדם הם תמצית חייו, מה שהוא הצליח לעשות בזמן שהוא חי פה על כדור הארץ. אבל, אנחנו מאמינים שהחשבון לא נגמר עם המוות. ההערכה השלמה של האדם קשורה לא רק במה שהוא עצמו עשה, אלא גם בדברים שנוצרו וצמחו מכוחו ועל ידו. ובגלל זה, כשהממשיכים החיים (ובמיוחד - הילדים והנכדים וכו  שעצם קיומם היה תלוי בהורים) עושים מעשים טובים - הם משלימים את ההערכה על האדם, שלמרות שהוא עצמו לא פועל כבר יותר בעולם, ממשיכים ומתרחשים דברים חיוביים מכוחו. ולכן אמירת קדיש היא עילוי נשמת הנפטר, שהרי בגללו ולשמו אנו ממשיכים ומוסיפים קידוש ה  בעולם. ככה שגם בזמן אדם אינו עוד בחיים, עדיין מתרחשים בזכותו בעולמנו מעשים טובים וחיוביים. אני מקווה שמה שכתבתי נתן לך כיוונים חדשים לחשוב עליהם, והלוואי ושיהיו רק שמחות בישראל. אורי urialtman gmail.com
שאלה: הלכות עמק הצבאים בירושלים: אני תושבת י-ם ואוהבת לטייל בעמק הצבאים, בין השאר גם בשבת. במהלך הטיולים לעיתים אני נתקלת בפסולת, ביום חול אני אוספת אותה אך בשבת ישנה בעיה של הלכות מוקצה ועלו לי מספר שאלות בנושא: 1. עמק הצבאים מגודר מכל הכיוונים- האם זה משנה מבחינה הלכתית? 2. ישנם סוגי פסולת המהווים סכנה לבע"ח השוכנים שם, ביניהם הצבאים שהם מין בסכנה, האם מותר להרים פסולת שכזו? (שקיות וקופסאות ריקות שהם עלולים להחליט לאכול בגלל הריח ואז זה עלול להתקע להם במערכת העיכול או שיתקע להם על הראש- דברים שאם יקרו באותו יום עלול להרוג את אותו פרט). 3. אדם שנופלת לו פסולת מהתיק- מותר לו להרים אותה מהקרקע בשבת? 4. האם מותר לי להעיר למשהו שנפלה לו פסולת זרק אותה לקרקע שירים אותה בשבת? מראש!!!
תשובה: הראב"ד פירש את מידת הנקיות במשנת רבי פנחס בן יאיר כפשוטה, דהיינו שהנקיות הגופנית (וק"ו הנפשית) היא מדריגה מוכרחת כחלק מעבודת ד. על כן מעשה טוב את עושה, והוא נובע מנטיית הנקיות של האדם כלפי עצמו וכלפי השטח הציבורי. גם אהבת בעלי החיים היא מידה טובה, ויש בה ממצוות הדביקות במידותיו של הבורא שנאמר טוב ד  לכל ורחמיו על כל מעשיו, ונאמר והלכת בדרכיו. א. אסור להרים לכלוכים מהדרכים הציבוריות בשבת. הגידור אינו משנה משום שגם אם אין בעיה מצד דיני כרמלית, ישנה בעיה של מוקצה (וגם עובדין דחול להסתובב ולטרוח כך בכוונת מכוון). ב. מכיוון שלא מדובר על סכנה ודאית וגם לא על סכנה מסתברת וקרובה לבעל החיים, אלא חשש מסויים, אזי אין לעבור בשל כך על איסורים אלו. ג. אסור להשליך פסולת ברשות הרבים על הרצפה. אולם אם נפלה בשבת, ואינה מהווה מכשול וגם אינה מהווה מקור ריח רע לסובבים- אין להרימה. ד. אין להעיר לו בשבת. וגם ביום חול צריך להסב את תשומת הלב בסגנון מאיר ולא מעיר, אחרת הדברים לא יתקבלו. יום אחד בשבוע אפשר להניח למימוש המידה הטובה, ולחזור לכך ביום ראשון. בהצלחה
שאלה: שירת נשים: אנחנו עורכים מסיבת בת מצווה לבתנו בעוד כ- 3 חודשים. בעניין זה יש לי שתי שאלות: 1. האם מותר להשמיע לאורחים שירת נשים מתוך דיסק? (בין האורחים יהיו גם כ- 40 גברים ואנו לא יכולים להבטיח שהם לא מכירים את הזמרת). ומה לגבי זמרת שנפטרה? 2. במשפחתנו מקובל שהילדה מופיעה בשיר. הבהרנו לילדה שהיא לא תוכל לשיר כי זה נוגד את ההלכה. האם היא תוכל להופיע בקטע סטנד-אפ? אם לא, איך נאפשר לה להופיע כדי שתרגיש טוב?
תשובה: כואב לי מאוד לקרוא מה שאתם כותבים: "במשפחתנו מקובל שהילדה מופיעה בשיר. הבהרנו לילדה שהיא לא תוכל לשיר כי זה נוגד את ההלכה". זו גישה שלילית שגורמת התנגדות מפני שההלכה נתפסת כפוגעת וחסרת רגישות. זו בוודאי גישה שגויה: ההלכה לא באה לאסור ולהגביל יצירה. כל כשרון שאדם מבקש לבטא, צריך להתבטא בדרך הכי טובה שאפשר. אדרבא, צריך לומר לילדה שאנחנו רוצים לשמוע ולראות אותה במיטבה, שרה, רוקדת, שמחה (קטעי סנדטאפ וכד ) באופן הכי חופשי ומשוחרר. נארגן שירה שלה ונבקש שתזמין עוד בנות לשיר אתה, את אמא וסבתא ועוד חברות. היא תשיר וכולן ירקדו אתה בשמחה אדירה. בזמן הזה נשמיע קלטות של שירת נשים שמחה (נזמין זמרת!) אפילו נרקוד עם הצלילים. לשם כך נקיים חלק מהאירוע בהשתתפות נשים בלבד. אפשר שזה יהיה בזמן שהגברים מתפללים מנחה וערבית. אפשר לקיים שעור גברים במקביל. נשים לא צריכות להימנע מביטוי מלא ושלם, בפני קהל גדול, של כל כשרון יצירתי שיש להן - הדרך היא לעשות זאת כאירוע נשי.
שאלה: תספורת ליום העצמאות: אני ממצוא תימני והשאלה שלי היא כזאת מותר לי להסתפר ביום העצמאות או בראש חודש אייר
תשובה: מותר להסתפר אור ליום העצמאות
שאלה: ילד מחוץ לנישואין לאחר גירושין: אני גרושה כבר כמה שנים וגרושי ואני חזרנו לחיות יחד. יש לנו מספר ילדים משותפים ואנחנו רוצים להביא יחד ילד נוסף. אנחנו לא מעוניינים להתחתן ורציתי לוודא שלילד ה שייוולדו לא תהיה שום בעיה הלכתית (מסורב ת חיתון או כל דבר אחר) מודה מראש על תשובתך
תשובה: צריך לזכור שילד גודל תוך שנים מועטות (15 - 20) הופך לנער ולבוגר. עליך לקחת אחריות על ההרגשה שתהיה לו כשידע שלא רציתם ללדת אותו כזוג נשוי. עם זאת, מבחינה הלכתית הוא לא פסול חיתון. אם בעלך כהן אז הבן יהיה כהן חלל - גם זה לא משפיע לרעה על האפשרות שלו להתחתן עם כל ישראלית.
שאלה: שבת, חו"ל, וסבא: יש לי סבא שגר באמריקה. והוא מתקשר אלינו במוצאי שבת אבל אצלו זה שבת. אחות של אבי לא עונה לא וזה פוגע בוא. מה עלי לעשות אם הוא מתקשר אליי?? ומה עליי להגיד לו במידה ואסור לי לדבר איתו. ב מראש.
תשובה: לומר בכבוד גדול ובאהבה שכאשר חלה שבת באמריקה אין לכם אפשרות לענות לטלפון. להתכוון להתפלל לסיעתא דשמיא שלא יפגע, במילים  ותקננו בעצה טובה מלפניך  בשמונה עשרה.
שאלה: תבניות על הפלטה: כבוד הרב אם שמתי תבשיל אחד על גבי השני על הפלטה (בתבניות אלומיניום), האם מותר להחליף ביניהם? (לפעמים יש חשש שהתבשיל התחתון יישרף) ושבוע טוב
תשובה: אם הכל בחום גבוהה (יד סולדת) ומבושל כל צרכו, כמו כן מתחילה הדברים הונחו על דעת שיחליפו ביניהם - אז אפשר להקל. עייני בקישור (ושם הערה 22)
שאלה: שימוש בנטלה להתנקות בבית הכסא: בבית הכנסת בו אני מתפלל אין נטלה בבית הכסא. אני מקפיד מאוד לנקות עצמי היטב לאחר התפנות בבית הכסא (לגדולים), ולכן אני נוהג לקחת איתי את הנטלה מהכיור שברחבה שמחוץ לבית הכנסת איתי פנימה לבית הכיסא וממלא אותה במי ובסבון על מנת להשתמש בה ולנקות היטב בסיום ההתפנות. העניין הוא שמפריע לי שאותה הנטלה משמשת את הכוהנים שנוטלים את ידיהם לפני ברכת הכוהנים, לכן, כאשר אני מחזיר את הנטלה אני דואג לרחוץ אותה במים ובסבון מבפנים ומבחוץ ואף ליטול עליה מים מנטלה אחרת. האם אני נוהג נכון או שאסור לי כלל לנהוג להשתמש בנטלה כזו?
תשובה: אין לנהוג כפי שכתבת, מפאת גזל הציבור שיש לאמוד שדעתו אינה נוחה מכך. ועוד, שעל כגון זה נאמר  הקריבהו נא לפחתך הירצך או הישא פניך. קח איתך מגבונים ובזה יוצאים ידי השיטה שיש להתנקות במים ולא בדבר יבש.
שאלה: השגחה פרטית: ראשית יישר כח על השות ובגלל על האתר, רציתי לשאול האם אתם מכירים את ארגון הכשרות השגחה פרטית? האם ניתן לסמוך עליהם? שוב
תשובה: הרבנות הראשית ויחידת ההונאה פרסמו שהגוף אינו מוסמך לתת כשרות
שאלה: קריאת שמע שעל המיטה: 1)האם חובה לומר היום ק"ש שעל המיטה? 2)אם כן מה חובה לומר? 3)האם יש בתשובה לשאלה 1 ובתשובה לשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: א. בוודאי שהחובה קיימת. יש נוסחים שונים - ארוכים יותר או קצרים יותר, אולם היא קיימת.
שאלה: שיער אף,טוש,הגומל על נסיעה בכביש: אודה על מענה לשאלות הבאות: 1. האם מותר לגבר להסיר בפינצטה שערות בודדות שצומחות על גבי אפו ומפריעות לו? שמעתי פעם שאסור לגבר להסיר שיער מגופו משום לא ילבש גבר שמלת אשה. השיערות הן בודדות מאוד וצומחות אחת לחודשיים. 2. האם מותר למי שרוחץ גופו בשבת (בצונננים כמובן) לפרק את ראש הטוש על מנת להנות מזרם חזק וישיר על גופו (ולהרכיב חזרה במוצ"ש כדי לא לעבור על איסור בונה? או שאולי מותר להחזיר בשבת) 3.האם לדעת הספרדים יש לברך הגומל לאחר נסיעה של שעה ורבע בערך לכיוון? לפעמים החזרה היא ביום שלמחרת, ואם כן, מתי יש לברך? וב מראש, שגיא
תשובה: א.אסור, אלא אם מדובר בכיעור ניכר ב.אסור ג.יש לברך, אחת לשבוע על כל הנסיעות, בפני עשרה
שאלה: אוכל טבעוני בחו"ל: האם מותר לאכול בחו"ל אוכל טבעוני? באוכל טבעוני כידוע אין מוצרים מן החי כך שלא יכולות להיות שם טרפות או בשר בחלב. (כידוע הטרנד הטבעוני חזק מאוד ונראה לא סביר שמישהו יעז לרמות - הלוואי עלינו בכשרות.) מאחר ואני בחו"ל אין שם עניין של תרו"מ, שמיטה וכו במוצרים מן הצומח. אולי יש עניין להבחין בין מבושל ללא מבושל? האם יש נקודות נוספות?
תשובה: בישול נכרי. באוכל טרי: חשש לשימוש ביין נסך - לתיבול או כחומץ בן יין. חשש לתולעים בקמח, באורז וקטניות, ובכל הפרות והירקות.
שאלה: התחילו לי מחשבות - למה ה  צריך אותנו?: לאחרונה החל להתקיים בי ספק לגבי ה, ה, הרי הוא מלך העולם, אז למה הוא ברא אותנו? למה הוא צריך בני אדם?, הוא בורא בני אדם והורג אותם מתי שהוא רוצה, ושולט עליהים בעצם, אבל למה הוא צריך אותנו? אולי נבראנו בשביל לשעשע אותו? למה הוא צריך אותנו? ובגלל זה, נורא קשה לי להתפלל,לברך, או כל דבר שקשור לזה,אני מרגישה כופרת על שעוברות בי מחשבות כאלו,אבל אני חייבת תשובה.אשמח לתשובה.
תשובה: מיכל, קודם כל, זה ר לגמרי שעוברות בראש מחשבות כאלו. לפני שבועיים, בליל הסדר עשינו הכל בשביל שהילדים ישאלו שאלות, גם אם חלק מהם ישאלו  מה העבודה הזאת לכם. כששאלה מתעוררת   זה סימן של גדילה. כשמשהו שפעם סיפק אותך, כבר לא מספיק לך   סימן שאת יותר גדולה (בדיוק כמו נעליים). בקיצור   זו הדרך להתקדם. מכיוון שזו הדרך, צריך ללכת בה. לא מספיק לשבת רגל על רגל ולצפות שנגיע. זו דרך, זה לא אוטובוס! איך הולכים? מבררים את הנושא דרך ספרים (יש להניח שזה הטריד בעבר עוד מישהו.), שואלים, מדברים עם אנשים שאת חושבת שיעזרו לך לברר את הנושא. אני בטוח שהתחלת ללכת בדרך, הרי שלחת את השאלה. שאלת: למה בעצם נבראנו? נדמה לי שזו שאלת הבסיס של החיים שלנו, ושל בריאת העולם. אם אכתוב לך תשובה שעונה ישירות על השאלה הזו, ואפנה אותך למקורות ברמח  ל ובספרים חדשים יותר, תפסידי פעמיים: דבר ראשון   תפסידי את התשובה שלך לשאלה הזו. דבר שני   תפסידי את השאלה עצמה. השאלה הזו אמורה  להטריד  אותנו כל החיים, אחרת נעבור אותם סתם, בלי לעשות את מה שלמענו נבראנו. יש אנשים שלא שואלים את השאלה הזו, רחמנות עליהם. בכל אופן, אציע לך שני דברים שאולי יעזרו לבחון את השאלה הזו מחדש, ולגבש לעצמך את התשובה שלך. א. את מניחה שהקב  ה ברא את העולם בשבילו. ממילא הוא צריך אותנו למשהו, והשאלה היא מהו הדבר שלשמו הוא צריך אותנו. מכיוון שהקב  ה אינסופי, ואין לו צרכים פיזיים שאנו יכולים לספק לו, הצעת שאולי הוא ברא אותנו להשתעשע בנו. תסכימי איתי, שהבריאה היא לא משהו משעשע במיוחד (עוני, מחלות, מלחמות.), וממילא, מי שמשתעשע מדברים כאלו   זה אומר עליו משהו. לא אאריך. אציע לך לחזור שלב אחד אחורה: מי אמר שה צורך  הזה הוא לשם השעשוע? אולי מדובר בסוג אחר של צורך? (אהבה, נתינה, ללמד משהו את הבריות וכדו    אלו כמובן דוגמאות שמופיעות במקורותינו). ובואי נחזור שלב נוסף אחורה: מי אמר שהקב  ה ברא את העולם בשבילו? אולי הוא ברא אותו למעננו? אם נניח כך, נצטרך כמובן לשאול מה יוצא לנו, בני האדם, מהשהות פה בעולם הזה. זו שאלה מצויינת, והלוואי שנשאל אותה תמיד. ב. התשובה שתמצאי צריכה להיות נכונה, גם אם היא לא הגיונית. לפעמים אנחנו יודעים שמשהו מסויים  עובד, גם אם איננו יודעים איך הוא עובד, וגם אם על פי ההגיון שלנו הוא לא אמור היה לעבוד. עם כל הכבוד לשכל ולהבנה שלנו, מעניינת אותנו יותר המציאות. הרבה פעמים קרה שמדענים גילו תרופה מסויימת שעוזרת למשהו, והחלו להשתמש בה, ורק אחרי הרבה שנים הבינו איך היא עובדת. זה טבעו של עולם. ממילא, לא צריך לפחד מרעיונות שנשמעים לא הגיוניים   אם הם אמיתיים ונכונים. הגיוני פירושו  מובן בשכל שלנו, ואמיתי פירושו  עובד במציאות. אז איך מזהים תשובה נכונה? א. שיש לנו הוכחות לנכונותה (כולל מסורת, או אמון באנשים כאלו שבכוחם לאמת אותה). ב. שהיא מתיישבת על הלב (גם אם לא על השכל). ג. וזה עשוי להפתיע אותך   שיש לנו את היכולת להגיע אליה. הרי לא יתכן שהקב  ה יצפה מאיתנו להגיע להבנה מסויימת שאין בכוחנו להגיע אליה! אז צאי לדרך! תחשבי, תלמדי, תבררי עם אנשים, ותגיעי לתשובה שלך. אם תשתפי אותי בתשובה שהגעת אליה   אשמח ואודה לך. בהצלחה רבה, אלעזר ( )
שאלה: חמאת קקאו ועיסת קקאו: האם קיימים בארץ חומרי גלם כגון: חמאת קקאו נא טבעית ועיסת קקאו נא טבעית בכשרות מהודרת?
תשובה: אין גידול קקאו בארץ ולכן אין חומרי גלם העשויים מקקאו מהארץ. לכן כל חומרי הגלם הם ייבוא והכל לפי ההכשר שעל המוצר
שאלה: סירוב פקודה: הרב. אני בעיקרון בעד סירוב פקודה בגוש קטיף או יצהר וכו. אך התעוררה אצלי שאלה: האם הייתי ר אם כך ששמאלני היה מסרב לשרת ביהודה ושומרון או עזה או מסרב לפנות ישוב ערבי לא חוקי ממניעים אידיאולוגיים? למה סירוב פקודה כזה שונה מסירוב לפנות את גוש קטיף?
תשובה: א. סירוב לשרת ביו"ש, הוא רשעות, כי הוא לא מוכן להגן על חיי ישראל. זה אינו דומה לסירוב פקודת פינוי. ב. מי שבעד סירוב פקודה, צריך להסכים גם עם איש שמאל שיסרב לפנות ערבים. לא שזה דומה, אבל אחד מונחה ע"י התורה, בניגוד לפקודה, ואחד מונחה ע"י מצפונו, בניגוד לפקודה. הרב אליקים לבנון www.yelm.co.il
שאלה: ספירת העומר: הנני מקיים את מצוות ספירת העומר וברצוני לשאול: האם מותר להסתפר ולהתגלח בראש חודש? ואם כן, באיזה זמן נחשב שנכנס ראש החודש: לאחר השקיעה, או יום למחרת? שחר.
תשובה: כיום נוהגים שלא להסתפר לקראת ר"ח. וכן כתב בספר פניני הלכה זמנים מאת הרב אליעזר מלמד שליט"א "ראש חודש אייר, לדעת כמה פוסקים מותר להסתפר, מפני שהוא כיום טוב ואין חלים בו מנהגי אבלות. אבל למעשה המנהג שלא להסתפר בראש חודש אייר, וכן נפסק ב שולחן-ערוך  (תצג, ג)." ועיין בספר באתר ישיבה אייל משה
שאלה: כשרות חומרי גלם ברבנות הראשית: גם לאחר שחיפשתי במקורות שונים, לא מצאתי תשובות ברורות ומפורטות בנושאים הבאים: א. מהם מקורות הג לטין ככלל אותם הרבנות הראשית מתירה? ב. מהם מקורות הגליצרין אותם הרבנות הראשית מתירה? (אשמח לפירוט ככל האפשר ל-2 השאלות) ג. האם יש במסטיקים שמתירה הרבנות חומרים בעייתיים או שנויים במחלוקת? ואם כן, אשמח לפירוט העניין. מקרב לב.
תשובה: יש להבחן בן שני דברים: 1. רבנות מקומית- היא קובעת לעצמה מה הנהלים. ולכן צריך לשאול בכל רבנות כיצד הם נוהגים. 2. מחלקת יבוא של הרה"ר- היא אחראית לתת "אישור" הרה"ר על חומרי גלם ומוצרים מוגמרים מחו"ל. עיין כי כתוב שם מה הנהלים: כגון לגבי ג לטין כתוב. ( " מוצרים מן החי לטין ג " ( לטין או כל חומר  חומר הג )  לי נקניק אכילים וכדוכגון שרוו עצמות של בעלי חיים אינו  המופק מעורות מאושר על ידי הרבנות הראשית אלא אם כן הוא מיוצר מעורות עצמות של בהמות טהורות ושחוטות  כדת בין אם חומר הג לטין מופיע כחומר גלם ובין אם הוא מופיע כמרכיב למוצר מוגמר באופן מעשי.  קיימים תחליפים לחומר הג לטין מהם מחומר צמחי וסינטתי ומהם מעורות ומקשקשי דגים
שאלה: מצלמות אבטחה לבתי כנסת: כבוד הרב. האם מותר לשים בבית כנסת מצלמות חיצוניות ופנימיות שמצלמות גם בשבת. המצלמות מצלמות גם מבבפנים וגם מבחוץ שנועדו למקרה של גניבה פריצה שירפה וכו. המצלמות עובדות על בסיס קו אירנטרנט שעובד תמידית 24 שעות אוןליין. המצלמה מקליטה שיש תזוזה של אנשים, כלומר אם היא לא רואה כלום היא מצלמת אבל לא שומרת. כל התוכן של המצמה אינו מוקלט ב dvr(מכשיר חשמלי כלשהוא ), אלא עולה ישר ל"ענן " של בזק ונשמר בשרתים, כך שנזק או שריפה לא יכולים להעלים את הצילום.
תשובה: יש שהתירו מכמה טעמים במקרה כזה. לענ"ד אין לנהוג כן. הנושא ארוך ומפורט מכמה סוגיות, תשלח אלי מכתב ואענה לך תשובה הלכתית כדבעי כשאתפנה לכך.